nb da da da da da nb da da da da da da da da da da en en
Jule og nytårshilsen fra Saad - Svanholm Cricketklub
Tirsdag d. 30. december 2014 kl. 08:06 af Henrik Pfaff
Først og fremmest vil jeg ønske jer alle en rigtig god jul og et rigtig godt nytår. Jeg har nu været i Adelaide på Te Darren Lehmann Cricket Academy i lidt over to måneder. Tiden flyver af sted og jeg kan slet ikke følge med. Cricket seks gange om ugen, nye venner, godt vejr, oplevelser – der er så meget. Det er som om jeg lever en drøm. Savner selvfølgelig min familie, venner og alle de fantastiske mennesker i Svanholm Cricket Club. Kan ikke vente til at møde jer alle igen, når jeg er hjemme i Danmark igen engang i marts – stadig et stykke tid endnu haha ϑ
Vi er fuldt i gang med træningen hernede på akademiet fra mandag til fredag. Fitness træningen er hård hernede og vi bliver testet hver fjerde uge, hvor vi løber to bib-test! Ellers arbejder vi selvfølgelig på vores gærdespil, kastning og markspil. Om lørdagen spiller vi så kamp for vores klubber.
Jeg er i gang med at ændre på min teknik og min kaster action. Akademiets program er fantastisk og føler jeg har udviklet mig en del som både cricketspiller og som person. Glæder mig til at komme i gang igen efter juleferien.
Ellers har jeg været på overlevelsestur på min fødselsdag ude i den australske Outback i to dage på et lederskab kursus, været inde at se test kampen mellem Australien og Indien, marktræning med en tidligere professionel baseballspiller og mødt Australiens landstræner Darren Lehmann.
Jeg spiller for Woodville Rechabites, hvor jeg spiller på deres første hold. Jeg batter i top fem og kaster som nr. tre eller fire. Jeg har været ude med en skade de seneste par uger, så glæder mig til at komme tilbage på banen igen efter juleferien. Jeg skulle rigtig have været net-bowler for det australske og indiske landshold, men måtte desværre melde fra pga. min skade. Håber jeg kan få muligheden igen under cricket VM 2015 i Australien.
Saad ved Sydney Harbour. Dagen efter var han til test sammen med Glostrups Aftab Ahmed Australien-Indien
Ikke nok med at trænerne er rigtig gode på akademiet, så er der også en del professionelle spillere hernede på Darren Lehman-akademiet, som jeg også lærer af. En af dem hedder Solomon Mire, der skal spille for Zimbabwe under cricket VM 2015.
Jeg håber i alle sammen har det godt i Svanholm Cricket Club og ønsker jer en rigtig god indendørs sæson.
Dette var en lille hilsen fra min anden måned hernede. Der vil komme en lille hilsen hver måned J